ئارۊ دەیان کەسۍ جە ئەرەنیشتا دەرباسیەی جە کانتۆنو حەسەکەی بە ۋېنیشاندایۍ گۆشەگیری سەرو ڕابەرو گەلوو کورڎی عەبدوڵا ئۆجالانیشا شەرمەسار کەرڎ.
ئەرەنیشتۍ مەنتیقەکەی و ئەنڎاما ئەرەمەرزیا و مەجلیسەکا بەشڎاری ۋېنیشانداکەیشا کەرڎ. ۋېنیشانداکەی جە چۋار ڕاو گاردینیای دەسشپنەکەرڎ و دماتەر کۊتۍ ڕا پۍ بازاڕو ناوەنڎی مەنتیقەکەی، چنی ۋاتەیۊ درووشمەکا "بژیۋۊ ڕابەر ئاپۆ" و "بۍ سەرۆکی ژیای مەبۊ". حەرپاسە بەرزکەرڎەیۊ ۋێنەو ڕابەرو گەلوو کورڎی عەبدوڵا ئۆجالانی و لافیتەکۍ بە درووشمەو "ڕێکوستەی ژەنا جوابا پۍ هجومەکا ئەرەگیری".
دماو یاۋایشا بە ناوەنڎو بازاڕی ، ۋېنیشانداکەی فاڕیا پۍ گلېرۊبیەی جەماوەری، قسەکەرو کۆنگرەو ستاری 'ڕەیحانە لۆقۆ' قسېش کەرڎۍ و، چنەشەنە گۆشەگیری سەرو ڕابەرو گەلوو کورڎی عەبدوڵا ئۆجالانیش شەرمەسارکەرڎ، ۋاتش: "گېرتە و گۆشەگیرکەرڎەی ڕابەر ئاپۊی جەلایەنو دەوڵەتو تورکیوە، تەرسینە جە ۋەڵابیەیۊ هزرو ئاڎی کە ئیسە جە تەمامو جەهانینە ۋەڵابیەنۊ".
ڕەیحانۍ بێدەنگی هێزە میان دۊڵەتییەکا و ڕێکوزیاکا مافو مرۆڤیش وەران ۋەر بە گۆشەگیری شەرمەسارکەرڎ، جەختش کەرڎۊ، بەڵگەن پۍ بەشڎاربیەیش چی پاشێلکارییانە.
ۋېنیشانداکەی بە درووشمو ستایشکەرڎەی مدرامانو ڕابەرو گەلوو کورڎی عەبدوڵا ئۆجالانی دمایش پنە ئاما.
هـ . ش
